da de da de da de fi en en en sv da nl de bar da da da da fr da da da en da da de da da sv da da da de da de de da da es da da it da de
Startskud til den fleksible indskoling | Dansk Skoleforening for Sydslesvig e.V.
De nye elever på Cornelius Hansen-Skolen er den første årgang som skal starte i den fleksible indskolingsfase.
FLENSBORG. Det var en anspændt flok, der stod parat i Cornelius Hansen-Skolens skolegård onsdag klokken ti efter sommerferien for være med til første skoledag.
Spændingen og nervøsiteten var tydelig at læse, ikke kun i børnenes, men også i forældrenes ansigter.
Nystaden er nok Flensborgs mest flerkultuelle bydel. Derfor var det meget passende, at skolens »lille kor« og skolens socialarbejder Gaby Steinbach hilste de nye elever velkommen med Nystadens hymne: »Alle Farben der Welt«.
Så var det eleverne fra den nuværende 2. klasse, som tog imod deres nye klassekammerater. På Cornelius Hansen-Skolen og på naboskolen Gustav Johannsen-Skolen er man fra i år gået i gang med den fleksible indskolingsfase, hvor de yngste elever undervises sammen i skolen i op til tre år.
Efter en hjertelig velkomst fra de to klasselærere og skolelederen Knud Ramm-Mikkelsen gik eleverne ind i deres klasse, mens forældrene blev samlet i gymnastiksalen. Her mindede Knud Ramm Mikkelsen dem om, at de skal huske at bakke deres beslutning om at sende barnet i dansk skole op.
- Vi er ikke en sprogskole, vi er skolen for det danske mindretal. Dansk er vores omgangssprog så I skal også tale dansk med børnene, læse danske bøger og låne dansk musik og dvder. Hvis børnene kun taler dansk i timerne, giver I ikke jeres børn de bedste muligheder, sagde han.
- Vi glæder os meget til projektet »fleksibel indskolingsfase«. Vi har brugt mange kræfter på at forberede det, og det er godt forberedt, sagde han.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg